Centro comercial

Centro comercial (de l'anglés shopping center) ye una construcción que consta d'un u mas edificios, cheneralment de gran grandaria, y que auespan locals y botigas aglutinaus en un espacio determinau pa concentrar a mayor cantidat de clients potencials adintro o recinto. A grandaria ye una d'as diferencias fundamentals entre un centro comercial y un mercato; amás, iste zaguer puede no situar-se en un puesto cubierto. Unatra diferencia ye a existencia d'una u mas botigas reclamo; como que por eixemplo, os hipermercatos u botigas por departamentos presents en o centro comercial. Un centro comercial ye pensau como un espacio publico con cuantas botigas; amás, incluye puestos d'ocio, entretenimiento y diversión, tals como cines u fiestas de minchada dentro d'o recinto. Tot y que o centro comercial sía de inversors privaus, cheneralment se logan os locals y se venden de forma independient, por o que existen cuantos propietarios, que han de pagar servicios de mantenimiento a o constructor u a la entidat administradora d'o centro comercial. Centros comercials d'Aragón O primer centro comercial que s'ubrió en Aragón estió o Centro Comercial Independencia, u tamién conoixiu como El Caracol (en aragonés O caragol), en Zaragoza en 1985. Referencias